****

**Előterjesztés**

**a nemzetiségi önkormányzatokkal kötött együttműködési megállapodások felülvizsgálatáról**

Tisztelt Közgyűlés!

A nemzetiségek jogairól szóló 2011. évi CLXXIX. törvény (a továbbiakban: Njtv.) 80. §. (2) bekezdése kimondja, hogy a helyi nemzetiségi önkormányzatnak az önkormányzati működés személyi és tárgyi feltételeinek, illetve a működéssel kapcsolatos tárgyi feltételek biztosítására a helyi önkormányzattal együttműködési megállapodást kell kötnie az általános választás utáni alakuló ülést követő 30 napon belül. Eger Megyei Jogú Város Önkormányzata Közgyűlése az 434/2019. (XI.21.) számú határozatával jóváhagyta a nemzetiségi önkormányzatokkal kötendő módosított együttműködési megállapodásokat.

Az Njtv. 80. § (2) bekezdése értelmében „*A megállapodást* ***általános vagy időközi választás esetén az alakuló ülést követő harminc napon belül******felül kell vizsgálni****. A helyi önkormányzat és a nemzetiségi önkormányzat szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül*.”

A nemzetiségi együttműködési megállapodásoknak és a nemzetiségi Szervezeti és Működési Szabályoknak a jogszabályi határidőig **megtörtént a felülvizsgálata és annak eredményeként az együttműködési megállapodásokat kizárólag az időközben megváltozott jogszabályok szerinti szükségszerű tartalmi változásokkal indokolt módosítani**.

Kérem a Tisztelt Közgyűlést, hogy a nemzetiségi önkormányzatokkal kötött megállapodások törvény szerinti felülvizsgálatának eredményéről az alábbi határozati javaslatot fogadja el.

Eger, 2024.október 10.

**Vágner Ákos**

**Polgármester**

**Határozati javaslat:**

**Eger Megyei Jogú Város Önkormányzata Közgyűlése megállapítja, hogy Eger Megyei Jogú Város Önkormányzatának az egri nemzetiségi önkormányzatokkal kötött együttműködési megállapodásai a** **nemzetiségek jogairól szóló 2011. évi CLXXIX. törvény szerinti felülvizsgálatának eredményeképpen módosításra szorulnak és azokat az 1. melléklet szerinti tartalommal elfogadja.**

**Felelős: Dr.Nagy-Holló Eszter**

**Határidő: Azonnal**